Einar Gunnarsson , sendiherra og formaður embættismannanefndar Norðurskautsráðsins , ávarpar fundinn Nú stendur yfir fundur Norðurskautsráðsins og Efnahagsráðs norðurslóða en þetta er í fyrsta sinn sem ráðin koma saman . Fundurinn er liður í þeirri stefnu að auka samstarf milli ráðanna tveggja en hann er sóttur af fulltrúum aðildarríkja Norðurskautsráðsins , vinnuhópa ráðsins , fastafulltrúum frumbyggjasamtaka á norðurslóðum og fulltrúum viðskiptalífs . Grunnurinn að þessum fundi var lagður í Rovaniemi í Finnlandi síðastliðið vor þegar Ísland tók við formennskukeflinu í Norðurskautsráðinu . Þessi þemu endurspegla áherslur í formennskuáætlunum Norðurskautsráðsins og Efnahagsráðs norðurslóða . Ísland fer um þessar mundir með formennsku í báðum ráðum og ætlar sér að nýta tækifærið til að styðja við aukna samvinnu milli ráðanna tveggja . „ Fyrirtæki á norðurslóðum leika lykilhlutverk í vexti , verðmætasköpun og uppbyggingu atvinnutækifæra í samfélögum okkar . Ég er því stoltur af því að taka þátt í að stýra þessum fyrsta fundi okkar og Norðurskautsráðsins , fyrir hönd Efnahagsráðs norðurslóða og hlakka til að ræða mögulega samstarfsfleti okkar , Norðurskautsráðsins og fulltrúa frumbyggjasamtaka á norðurslóðum . “